**Tájékoztatás szociális célú tűzifa támogatás igényléséről**

Tájékoztatom a tisztelt lakosságot, hogy Csökmő Nagyközség Önkormányzata Képviselő-testülete **14/2020. (IX.29.) önkormányzati rendelete** az alábbiak szerint állapította meg a **szociális célú tűzifa támogatás 2020. évre vonatkozó helyi szabályait**:

Tűzifa támogatás nyújtható annak a **csökmői lakcímmel rendelkező, a nagyközségben életvitelszerűen élő lakosnak, aki** a kérelem benyújtásakor

**a.) az Szt. szerinti aa.) aktív korúak ellátásában, vagy**

**ab.) időskorúak járadékában vagy**

**ac.) települési támogatásban részesül,**

**b.) a gyermekek védelméről és gyámügyi igazgatásról szóló 1997. évi XXXI. törvényben**

**szabályozott halmozottan hátrányos helyzetű gyermeket nevelő családban él,**

**c.) fogyatékossági támogatásban részesül,**

**d.) három vagy több gyermeket nevel,**

**e.) rokkantsági, vagy rehabilitációs ellátásban részesül,**

**f.) 65. életévet betöltött életvitelszerűen egyedül élő nyugdíjas, akinek az egy főre jutó jövedelme nem haladja meg az öregségi nyugdíj legkisebb összegének 400 %-át (114.000.-Ft-ot).**

|  |
| --- |
| **A kérelmet[[1]](#footnote-1) 2020. október 12. napjától 2020. november 05. napjáig lehet benyújtani a Csökmői Polgármesteri Hivatal 4.sz. irodájában**  **ügyfélfogadási időben.** |

A támogatás csak annak a kérelmezőnek nyújtható, aki olyan ingatlanban él életvitelszerűen, amely tűzifával fűthető.

A tűzifa támogatás háztartásonként csak egy jogosultnak állapítható meg.

Nem jogosult szociális célú tűzifa támogatásra az a személy, család, aki tűzifával egyáltalán nem fűthető ingatlanban lakik életvitelszerűen. Az üresen álló, nem lakott ingatlanra, amelyben életvitelszerűen senki nem él, támogatás szintén nem igényelhető.

**A jogosultság ellenőrzésére az eljárás során környezettanulmány végezhető.**

**Csökmő, 2020. október 5**.

**Nagy Tibor sk.**

**polgármester**

1. A szociális célú tűzifa igénylésére szolgáló kérelem nyomtatványai átvehetők a Polgármesteri Hivatalban 2020. október 5. napjától, valamint letölthetők a [www.csokmo.hu](http://www.csokmo.hu) honlapról. [↑](#footnote-ref-1)